Tervehdys, rakkaat ystävät, Jeesuksen nimessä.
Olemme tutkineet Jumalan Sanasta hengellistä auktoriteettia, -
sodankäyntimme aseita.
Mutta haluaisin puhua herätyksistä, -
mikä tuo herätyksiä, mikä voi estää herätyksiä -
ja mikä vahvistaa ja laajentaa Jumalan liikettä missä tahansa yhteisössä.
Uskon, että Jumala antaa meille nuo avaimet Jumalan valtakuntaan.
Rukoillaan. Taivaallinen Isä, rukoilen, että puhut meille -
hyvin selkein käsittein ja sanoin.
Ei epävarmoin käsittein.
Paljasta meille suunnitelmasi ja tarkoituksesi vapauttamiseksemme.
Katkaise elämästämme kaikki kahleet, jotka ovat rajoittaneet meitä.
Annamme Sinulle kaiken ylistyksen ja kunnian -
etukäteen Jeesuksen nimessä. Aamen.
Luetaan Sakarjan luvusta 12 jae 10. Vaimoni lukee sen meille.
Sakarjan luku 12 ja jae 10: "Ja minä vuodatan Daavidin suvun päälle -
ja Jerusalemin asukasten päälle armon ja rukouksen hengen.
He katsovat minuun, jonka he ovat lävistäneet.
Ja he valittavat häntä, niinkuin valitetaan ainokaista, -
murehtivat häntä katkerasti, niinkuin murehditaan katkerasti esikoista."
"Ja minä vuodatan Daavidin suvun päälle -
ja Jerusalemin asukasten päälle -
armon ja rukouksen hengen."
Armon ja rukouksen hengen.
Ellei Pyhä Henki ala toimia elämässämme, -
ei voi tapahtua herätystä.
Ellei Jumalan Henki herätä meitä, ei voi tapahtua herätystä.
Tarvitaan muusikko virittämään vanhan kitaran tai harpun kielet.
Tarvitaan soturi saamaan aseen toimimaan -
tarkasti ja tehokkaasti.
Ja tarvitaan Jumalan kättä ja Pyhän Hengen liike -
herättämään ihmisten sydämet rukoilemaan, -
sillä vain Jumala voi lähettää meille rukouksen ja armon Hengen.
Herätyksiä on ollut maan päällä jo ikiajoista.
Amerikassa, jossa asumme, on ollut herätyksiä -
esimerkiksi Topekassa Kansasissa -
ja Azusassa Kaliforniassa.
Intiassa on ollut herätyksiä, jotka tiedämme Jumalan liikkeiksi.
Herätyksiä on ollut monissa maissa.
Englannissa on havaittu suuria Jumalan liikkeitä.
Walesin suuri herätys.
Herätyksiä Ruotsissa, Suomessa, Norjassa -
ja muissa maissa. Herätyksiä Afrikan maissa. Herätyksiä Lähi-idässä.
Voin kertoa monista paikoista, joissa Jumala on liikkunut yliluonnollisesti -
ja muuttanut koko maan hengellistä maisemaa.
Mutta kuka niiden takana oli?
Noiden herätysten takana oli särkyneitä sydämiä -
ja nöyriä ihmisiä, jotka rukoilivat Jumalan liikettä.
Puhuin herätyksestä, joka tapahtui Alaskassa heimojen keskuudessa.
Näitä heimoihmisiä lannisti -
ja piinasi alkoholismi.
Monenlaisia asioita. Huumeriippuvuutta.
Lasten elämä meni pilalle.
Ja ihmiset rukoilivat pienessä kirkossa. He rukoilivat.
Viisikymmentä vuotta aiemmin joku oli profetoinut, että yhtäkkiä...
Tiedätkö, miten nopeasti "yhtäkkiä" tapahtuu? Näin.
Yhtäkkiä Jumala tulee tuon paikan ylle, tuon intiaaniheimon keskuuteen.
Tulee sellainen Jumalan liike, että Jumala muuttaa koko tuon paikan.
Ja eräänä päivänä, kun he rukoilivat tuossa pienessä kirkossa, -
yhtäkkiä he alkoivat kuulla jotain.
Jotkut ylistivät Jumalaa. Jotkut lauloivat, tanssivat ja ylistivät.
Yhtäkkiä he kuulivat äänen kuin monta tavarajunaa kulkisi ohi.
Kuin tavarajunia menisi ohi.
Kuin tornado liikkuisi talon ympärillä.
Kuten taifuuni tai myrsky, joka kulkee alueen läpi.
Ja ihmiset huusivat ja itkivät.
He sanoivat: "Se on täällä! Se on täällä! Jumalan tuli.
Herätys on täällä!"
Mitä oli tapahtunut? Yhtäkkiä Pyhä Henki oli alkanut toimia.
Olen itse asiassa kuullut siitä pienen äänileikkeen.
Se oli noin kaksi minuuttia pitkä.
Kun ihmiset palvoivat ja ylistivät Jumalaa, -
yhtäkkiä ikään kuin taivas otti vallan ja Jumalan kunnia laskeutui alas.
Ihmiset alkoivat itkeä. Mutta jokin muuttui sen jälkeen.
Mitä tapahtui? Alkoholismi väheni.
Olutpulloja ja -tölkkejä ei näkynyt enää lojumassa ympäriinsä kaduilla.
Yhtäkkiä kaikki alkoi muuttua. Jumalan pelko, -
Jumalan kunnioitus tulivat.
Ihmisiä alkoi tulla kirkkoon. Kirkot olivat täynnä -
ja ihmiset palvelivat Jumalaa.
Mitä oli tapahtunut? Jumala oli täyttänyt lupauksensa.
Jumala oli tullut kotiin tuohon intiaaniheimoon.
Herätys tuli sinne, ja nyt sillä alueella on kouluja, collegeja, -
yliopistoja ja sairaaloita, ja kaikki on muuttunut siinä paikassa.
Ei enää humalaisia nuoria vaeltelemassa kaduilla -
tai huumeita käyttäviä lapsia. Ei enää tuhoutuvia ihmiselämiä.
Mutta yhtäkkiä Jumala alkoi toimia.
Historiassa on ollut monia herätyksiä, ja niitä on käynnissä nytkin.
Ja monia herätyksiä on tulossa. Smith Wigglesworth puhui siitä.
Azusa oli klassinen esimerkki, Topekan herätys Kansasissa -
oli loistava esimerkki siitä, mitä Jumala voi tehdä -
ja miten yhtäkkiä Hän voi liikkua.
Mutta haluan kertoa herätyksestä, joka tuli Intiaan.
Siellä oli tyttökoti, jossa oli useita tuhansia tyttöjä.
Ja siellä oli nainen. Uskoakseni hän sai palkinnonkin.
Hän oli kirjallisuudentutkija.
Hänen nimensä oli Pandita Ramabai.
Ja hän perusti tyttökodin. Se kasvoi.
Heillä oli tuolloin noin kolmetuhatta tyttöä.
Piti perustaa uusia koteja. Nämä olivat kaltoin kohdeltuja tyttöjä.
Heistä osa oli niin kutsuttuja devadaseja, -
temppelidevadaseja, tyttöjä, jotka oli luovutettu temppeleihin.
Heillä ei todellakaan ollut tulevaisuutta.
Monien elämä tuhoutui.
Mutta he olivat löytäneet toivon Mukti-lähetyksen kodeissa.
Ja he alkoivat rukoilla.
Ei ollut rahaa, ei ollut ketään, joka tarjosi heille ruokaa.
Mutta he tiesivät yhden asian. He tunsivat rukouksen.
He tunsivat Jumalan kasvojen etsimisen.
Ja nuo tytöt rukoilivat Jumalalta yksinkertaista huolenpitoa.
Ja kerran tapahtui jotain.
Jonkun härkäkärryt menivät rikki. Hän ei voinut viedä maitoa kaupunkiin.
Hän sanoi: "Ei ole jäähdytystä. En mitenkään saa maitoa säilymään.
Onko ketään, jolle olisi sillä käyttöä?" Joku sanoi: "Tyttökodissa on."
Ja sinä päivänä tytöillä oli maitoa juotavaksi ja syötäväksi.
Heitä siunattiin kaikin tavoin. On uskomatonta, mitä Jumala voi tehdä.
Ihmiset tulivat eri kylistä ja toivat ruokaa.
Ja kerran kyläläiset tulivat sinne vesisankojen kanssa, -
sillä he olivat nähneet tulta tyttökodin yllä.
Valtava Jumalan pelko valtasi kyläläiset. "Keitä nämä ihmiset ovat?
Kuka on tämä nainen, joka johtaa tyttökotia, -
sillä näemme Jumalan toimivan."
Tytöt rukoilivat ihmisten puolesta, ja nämä parantuivat.
Jumala ei ole väsynyt lähettämään herätyksiä.
Sitä ei tapahdu vain tietyissä paikoissa.
Herätykset eivät rajoitu tiettyihin alueisiin tai ihmisiin.
Herätykset tulevat, kun sydämet ovat antautuneet ja nälkäiset -
ja kun ne rukoilevat, että Jumala liikkuisi.
Jumala sanoo: "minä vuodatan Daavidin suvun päälle -
ja Jerusalemin asukasten päälle armon ja rukouksen hengen."
Kun sinulla on Jumalan armo, et kilpaile kenenkään kanssa.
Et ole kilpailussa.
Et kilpaile jonkun toisen palvelutyötä vastaan.
Ei. Sinä vain rukoilet: "Jumala, me haluamme nähdä -
tämän kaupungin muuttuvan."
Ja tämä on juuri se ilmapiiri, jota tarvitaan herätyksen tuomiseen.
Kysymykseni on aina: Voiko Jumala tehdä sen uudelleen?
Uskon, että tiedät vastauksen. Kyllä, Jumala voi tehdä sen uudelleen.
Haluaisin myös kertoa Bangorista Irlannissa.
Menimme sinne perheenä.
Se on Pohjois-Irlannissa.
Siellä näimme paikan, jossa Titanic rakennettiin.
Ja rakennuttaja sanoi jopa, ettei edes Jumala voi upottaa laivaa.
Ja Titanic upposi neitsytmatkallaan.
Mutta tuossa paikassa oli pappeja.
Ja he itkivät Jumalan edessä.
He huusivat Jumalan edessä.
Ja he sanoivat: "Jumala, lähetä herätys."
Tuossa pienessä paikassa, luostarissa, aivan sen takana, oli puro.
Papit seisoivat -
kuudesta kahdeksaan tuntia vedessä rukoilemassa.
En tiedä, miten he rukoilivat ja rukoilivatko he kielillä.
Tiedän vain, että he rukoilivat Jumalalta herätystä.
Ja kun nuo papit rukoilivat ja etsivät Jumalan kasvoja, -
joskus joku nukahti seisaaltaan.
Veteen kaaduttuaan hän tajusi, että rukous oli pysähtynyt.
Hän nousi ja jatkoi rukoilemista. Heillä oli rukousvuoroja.
Minulle kerrottiin, että ketjurukous jatkui keskeytyksettä vuosisatoja.
Mikä oli tulos?
Sieltä lähti pappeja ympäri Eurooppaa.
Ja Bangorin kaupunki, tunnettiin Euroopan majakkana.
Jumala teki sen taas. Jumala on valmis lähettämään herätyksen.
Hän sanoi: "Vuodatan Henkeni poikiesi ja tyttäriesi päälle."
Hän sanoo: "Teen keskellänne suuria asioita."
Hän sanoo: "Tulee suuria merkkejä."
Elämät muuttuvat. Ihmiset kääntyvät Jumalan puoleen.
Ja näet Pyhän Hengen suuren liikkeen.
Juomarit eivät enää juo.
Narkomaanit vapautuvat.
Ihmisiä vapautuu kaikenlaisista paheista.
Ja näin tapahtuu, kun herätys tulee.
Olemme nähneet Jumalan suuria liikkeitä Amerikassa, samoin Intiassa.
Minulle on kerrottu, että 1800-luvun lopulla -
Tamil Nadun kylissä Intiassa -
ihmiset todella näkivät elokuvia Jeesuksesta seinillä.
Ja projektoria ei ollut eikä myöskään sähköä.
Näin on tapahtunut historiassa. Ihmiset näkivät Jeesuksen tekevän ihmeitä.
Ihmisten elämät muuttuivat. Väki kuunteli evankeliumia Jeesuksesta.
Mitä tapahtui? Jumala liikkui yliluonnollisesti.
Monessa paikassa, myös Venäjällä, -
meille on kerrottu, että Raamatun sanat ilmestyivät pilviin.
Mitä Jumala sanoo? "Voin tehdä sen uudelleen. Jos kansani nöyrtyy, -
etsii kasvojani, ja kääntyy pahoilta teiltänsä, -
annan anteeksi sen synnit ja teen sen maan jälleen terveeksi."
Muistan kokouksemme, jossa oli noin 10 000 ihmistä.
Se oli Intiassa Gujaratin osavaltiossa.
Ja joku harjoitti noituutta kokousta vastaan.
Siellä tapahtui jotain. Näimme skorpioneja -
yhtäkkiä kesken kaiken kokouksissa.
Kyläläiset ryhtyivät nopeasti toimiin ja tappoivat skorpionit.
Ketään ei pistetty tai purtu.
Sitten valot sammuivat. Aggregaatit pettivät.
Ja meidän piti tuoda kaksi autoa, ainoat kaksi autoa sillä syrjäseudulla.
Toimme ne valaisemaan kokousta, jossa oli 10 000 ihmistä teltan alla.
Mutta sitten tapahtui mitä ihmeellisin asia.
Yhtäkkiä tyhjästä kuin tulipallo, kuin tämä huone, -
tulipallo ilmestyi teltan päälle ja valaisi koko paikan.
Ja se pysyi, kunnes kokous oli ohi. Sadat ihmiset näkivät sen.
Itse asiassa tuhannet näkivät sen ja sadat ottivat Kristuksen elämäänsä.
Elämme erittäin jännittävää aikaa.
Taivas on valmis herätyksiin.
Taivas on valmis toimimaan perheessäsi.
Vanhassa laulussa sanotaan: "Jos sinä uskot ja minä uskon -
ja me rukoilemme yhdessä, Pyhä Henki tulee alas."
Ja voit laittaa sinne Suomen nimen: "niin Suomi pelastuu".
Tai: "Helsinki pelastuu." Tai kaupunkisi.
Kutsu kaupunkiasi nimellä.
Ne pelastuvat. Kaikki tulee muuttumaan.
Ne, jotka ennen vihasivat Jumalaa, alkavat yhtäkkiä palvella Jumalaa.
Mutta miten se alkaa ja tapahtuu?
Jumala sanoo: "Minä vuodatan henkeni kaiken lihan päälle."
Jumala sanoi sen Joelin kirjassa.
"Annan sinulle uuden sydämen.
Otan pois kivisydämen ja annan uuden sydämen."
Ja Jumala sanoo Joelin kirjassa: - "Älä revi vaatteitasi. Revi sydämesi.
Käänny Jumalan puoleen. Koko sydämestäsi."
Ja Hän sanoo: "Minä teen ihmeitä teidän keskellänne."
Puhun herätyksestä.
Mieleeni tulee jotakin.
Guatemalan kansakunnassa, -
jossa ihmiset olivat hyvin köyhiä, ihmiset alkoivat rukoilla.
He alkoivat etsiä Jumalan kasvoja. "Herra, tee jotain.
Muuta kaikki täällä."
Ihmeellisiä asioita alkoi tapahtua. Ensinnäkin -
vangit alkoivat kääntyä Jumalan puoleen.
Kolme vankilaa suljettiin.
Poliiseista tuli näiden vankien kuntoutusohjaajia.
Lisäksi herätys oli niin voimakas, -
että se vaikutti koko paikan maatalouteen.
Ja monet tutkijat ja agrologit menivät Amerikasta ja Euroopasta -
katsomaan, mitä siellä tapahtuu, -
sillä kurkut voivat olla 60―90 senttiä pitkiä.
Vihannekset olivat valtavan kokoisia -
ja hedelmät olivat todella herkullisia ja suurikokoisia.
Ihmiset näkivät sen omin silmin. Mitä oli tapahtunut?
Herätys, muutos. Se on oikea sana.
Muutos oli tullut koko alueelle.
Kun Jumala toimii, kaikki muuttuu.
Sen sijaan, että me kamppailemme ja kamppailemme, -
globaali evankeliointi on sivutuote -
Pyhän Hengen muutosvoimasta tietylle ihmisryhmälle.
Ja Jumala on tehnyt sen. Puhuin Almolongasta.
Se on tapahtunut Argentiinassa ja Keniassa.
Se on tapahtunut Intiassa ja Etelä-Afrikassa.
Sitä tapahtuu kaikkialla. Suomessa on ollut Jumalan liikkeitä.
Ja Jumala tekee vielä suurempia asioita.
Hän sanoi: "Kunniani tähden teen suuria asioita."
Mieleeni tulee yksi asia.
Jeesus tulee pian.
Hän tulee hyvin pian.
Hän valmistelee morsiantaan, seurakuntaa, tapaamaan Hänet.
Emme ole vielä perillä.
Askartelemme seurakunnassa pikkujuttujen parissa.
Minun palvelutyöni ja sinun palvelutyösi ja hänen palvelutyönsä.
Askartelemme. Ellemme pääse eroon niistä -
ja ellemme huuda Jumalan puoleen kansana ja sano: "Jumala!"
Kansakuntien ylle kerääntyy synkkiä pilviä, sodan pilviä.
Kaikkialla on sotaa.
Venäjän ja Ukrainan välillä on sota. Lähi-idässä on sotia.
Lähi-idän ja Afrikan välillä käydään sotia. On sotia.
Israel valmistautuu iskemään takaisin.
Mitä tapahtuu? Maailma on kaaoksessa. Se on myllerryksessä.
Se on repeytynyt.
Mutta Jumala sanoo: "Voin muuttaa kaiken, jos kansani alkaa rukoilla."
Jumala teki monia ihmeitä.
Olimme pienessä ravintolassa, -
jossa sotilaat kokoontuivat viimeisen kerran -
aivan lähellä Helsinkiä, ennen kuin he lähtivät sotaan Venäjää vastaan.
Tämä oli vuonna 1941.
Niinä päivinä tapahtui paljon ihmeitä.
Jumala suojeli suomalaisia.
Jumala suojeli heitä.
Jumala teki suuria ihmeitä. Ja Jumala on sama Jumala.
Ja mitä Raamattu sanoo? Hän on sama.
Eilen, tänään ja ikuisesti.
Jos uskot sen, aletaan huutaa Jumalan puoleen.
Sanotaan: "Jumala, Sinä lähetät herätyksen."
Herätyksiä menneisyydessä, herätyksiä nyt -
ja herätyksiä tulevaisuudessa ennen Herran paluuta.
Jumala valmistaa seurakuntaa kohtaamaan Hänet ilmassa.
Haluan vain rohkaista sinua tänään. Olen ollut herätyksissä.
Olen nähnyt, kun Jumala vuodatti Henkensä.
Kerran Keniassa -
puhuin 300―400 pastorille teltassa.
Kerroin Eliasta ja Elian viitan laskeutumisesta Elisan päälle.
Oli kuuma ilta teltassa.
Ihmiset hikoilivat. Heidän oli kuuma. Oli kesäpäivä, kesäilta.
Ja kun rukoilimme, minun oli kuuma ja riisuin takkini.
Ja heitin sen yhdelle pastoreista palvellessani.
Samassa kun takki kosketti pastoria, hän kaatui Jumalan voiman alla.
Ihmiset olivat vieri vieressä. Ja kaikki, jotka koskettivat häntä -
tai sitä henkilöä, joka otti voitelun, -
ei aikaakaan, kun 200―300 pastoria -
makasi lattialla kasvoillaan, selällään, kyljellään itkien ja nyyhkien.
Ja se itku, nyyhkintä ja huokailu lakkasi vasta kello 4.00 tai 5.00.
Ihmiset täyttyivät Pyhällä Hengellä.
He lähtivät sieltä parantuneina syövistä ja sairauksista.
Voiko Jumala tehdä sen taas? Rukoillaan.
Taivaallinen Isä, tiedämme, että voit tehdä sen taas.
Herra, herätykset ovat osoittaneet meille, että Jumalan mahtava käsi -
liikkuu kansasi ylle, kun se rukoilee.
Ja Herra, sanoit meille, että jos nöyrrymme, -
annat meille synnit anteeksi ja teet maan terveeksi.
Pyydämme Suomelle tänä päivänä, oi Jumala, herätystä.
Herra, olet enemmän kuin valmis lähettämään tulta. Valmista meidät.
Olemme valmiit huutamaan Sinua avuksi enemmän kuin koskaan ennen.
Jeesuksen nimessä. Aamen.
Jumala siunatkoon sinua, perhettäsi ja seurakuntaasi.
Pankaa pois kaikki erimielisyys ja rukoilkaa Jumalaa: -
"Herra, lähetä tuli. Tarvitsemme Sinua vielä kerran Suomessa.
Lähetä tuli." Aamen. Shalom.
Suomennos: TV7